***ПРАВИЛНИК РЕПУБЛИЧКОГ ТАКМИЧЕЊА KЛАВИРА***

**29.мај 2021. године у МШ"Станислав Бинички", Београд**

**РОК ЗА ПРИЈАВЕ 12 МАЈ 2021.**

*Такмичење је у календару такмичења Министарства просвете науке и технолошког развоја*

Члан 1.

Удружење музичких и балетских педагога Србије и Министарство просвете, науке и технолошког развоја организују Републичко такмичење клавира Србије.

Право учешћа имају редовни и ванредни ученици и студенти.

Такмичење је јавна музичко-педагошка манифестација.

Члан 2.

Оснивач Такмичења је Удружење музичких и балетских педагога Србије (у даљем тексту УМБПС).

Члан 3.

Такмичење се одржава према Правилнику и Пропозицијама Такмичења. Правилником се регулишу елементи организације Такмичења а Пропозицијама програми такмичарских категорија.

Члан 4.

По правилу, Такмичење се одржава сваке друге године у априлу месецу текуће године.

Члан 5.

Пријаве за учешће се попуњавају на рачунару и шаљу се на е- маил адресу umbps@mts.rs са доказ о уплати донације за учешће на Такмичењу. РОК ЗА ПРИЈАВЕ 12 МАј 2021.

Донација за учешће на републичком такмичењу је:

За ОМШ : 3.500 динара

За СМШ: 4.500 динара

За Студенте: 5.500 динара.

Уплате се врше на рачун број: **325-9500600042284-74**  са назнаком ( за соло )

Прималац :Удружење музичких и балетских педагога Србије.

Члан 6.

Учеснике Такмичења оцењује жири који по правилу има од 3 до 5 чланова. У раду жирија учествује и секретар жирија који нема право оцењивања такмичара. Жири чине еминентни музички педагози и уметници из Србије .Члан жирија чији такмичар наступа или је у родбинским односима са такмичаром нема право гласања.

Члан 7.

Такмичар који прекорачи предвиђену минутажу, жири по правилу, прекида и оцењује на основу изведеног програма до момента прекида.

Члан 8.

Такмичари се рангирају према освојеном броју поена.

Прва награда се може доделити ако такмичар освоји најмање 95 поена.

Друга награда се може доделити ако такмичар освоји најмање 90 поена.

Трећа награда се може доделити ако такмичар освоји најмање 85 поена.

Похвала се може доделити ако такмичар освоји 80 поена.

Сви такмичари са мање од 80 освојених поена добијају Диплому за учешће.

Члан 9.

Жири може да прогласи једног такмичара за Лауреатa Такмичења ако освоји 100 поена.

За Лауреатa Такмичења се проглашава један такмичар за ниво основне музичке школе, један за ниво средње музичке школе, један за ниво факултета. У случају истог броја бодова предност има млађи такмичар

Члан 10.

Ткмичари који су проглашени за Лауератa Такмичења имају обавезу наступа на завршном концерту.

Члан 11.

Организатор такмичења ће за такмичаре који су проглашени за Лауреате обезбедити адекватне награде.

Члан 12.

Одлука жирија о рангирању такмичара је коначна и неопозива.

 Члан 13.

Након одржаног Такмичења постоји могућност разговора са члановима жирија